સુપ્રીમ કોર્ટનો મોટો નિર્ણય : વહુને માટે છે ખુશીના સમાચાર. - Amreli Live
સુપ્રીમ કોર્ટનો ઐતિહાસિક નિર્ણય : જે સાસુ સસરા એકલી પડી ગયેલી વહુને પજવતા હોય એ વાંચી લે. સુપ્રીમ કોર્ટે ગુરુવારે ઐતિહાસિક ચુકાદો આપ્યો છે. સુપ્રીમ કોર્ટે કહ્યું હતું કે, ઘરેલું હિંસા અધિનિયમ હેઠળ પુત્રવધૂને તેના પતિના માતા-પિતાના ઘરે રહેવાનો અધિકાર છે. ન્યાયાધીશ અશોક ભૂષણની અધ્યક્ષતાવાળી ત્રણ જજની બેંચે તરુણ બત્રા કેસમાં બે જજની બેંચના નિર્ણયને રદ કર્યો હતો.
કોર્ટે તેના ચુકાદામાં કહ્યું છે કે, ઘરેલુ હિંસાનો ભોગ બનેલી પત્નીને પરિવારની વહેંચેલી મિલકત અને રહેણાંક મકાનમાં પણ અધિકાર મળશે. સુપ્રીમ કોર્ટે પોતાના નિર્ણયમાં સ્પષ્ટ કહ્યું છે કે, પીડિત પત્નીને તેની સાસરિયાની બાપદાદાની મિલકત અને સામાન્ય સંપત્તિમાં એટલે કે ઘરમાં રહેવાનો કાયદેસર અધિકાર રહેશે. પતિ દ્વારા જાત મહેનતે અર્જિત કરેલી સંપત્તિ ઉપર તો અધિકાર રહેશે જ. ઘરેલું હિંસા અધિનિયમ 2005 નો હવાલો આપતા ચુકાદામાં સુપ્રીમ કોર્ટે ઘણી બાબતો સ્પષ્ટ કરી હતી.
ખંડપીઠે આ કેસની સુનાવણી કરતી વખતે બે સભ્યોની બેંચના નિર્ણયને પલટાવ્યો હતો, અને 6-7 પ્રશ્નોના જવાબો પણ આપ્યા હતા. ખંડપીઠે આ નિર્ણય 2006 ના એસઆર બત્રા અને અન્ય વિરુદ્ધ તરુણ બત્રાના કેસની સુનાવણી દરમિયાન આપ્યો હતો.
મહત્વનું છે કે, તરૂણ બત્રા મામલામાં બે જજોની ખંડપીઠે કહ્યું હતું કે, પુત્રવધૂ તેના પતિના માતા-પિતાની મિલકતમાં રહી શકે નહિ. હવે ત્રણ સભ્યોની બેંચે તરુણ બત્રાના નિર્ણયને પલટાવી દીધો છે, અને 6-7 પ્રશ્નોના જવાબ આપ્યા છે. કોર્ટે કહ્યું કે પુત્રવધૂનો અધિકાર માત્ર પતિની અલગ સંપત્તિમાં જ નહીં, પણ વહેંચાયેલા મકાનમાં પણ છે.
તે બધાને ખબર હશે કે, પ્રથમ બે સભ્યોની બેંચે ચુકાદો આપ્યો હતો કે પત્નીનો ફક્ત તેના પતિની સંપત્તિ પર જ અધિકાર હોય છે. તરુણ બત્રા વતી વરિષ્ઠ વકીલ નિધિ ગુપ્તાએ દલીલ કરી. તેમણે કહ્યું કે, જો પુત્રવધૂ સંયુક્ત કુટુંબની સંપત્તિ છે, તો કેસની સંપૂર્ણતા પર ધ્યાન આપવાની જરૂર છે. તેને ઘરમાં રહેવાનો પણ અધિકાર છે. ત્યાર બાદ કોર્ટે આ અરજી સ્વીકારી.